MESTSKÁ ČASŤ BRATISLAVA-NOVÉ MESTO

--------------------------------------------------------------

Všeobecne záväzné nariadenie

mestskej časti Bratislava–Nové Mesto

**č. 5/2017**

**zo dňa 30.06.2017,**

**ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 2/2017 zo dňa 14.02.2017, ktorým sa určujú pravidlá času predaja v obchode a času prevádzky služieb v mestskej časti Bratislava-Nové Mesto**

Miestne zastupiteľstvo mestskej časti Bratislava-Nové Mesto podľa ustanovenia § 7a ods. 2 písm. f) a ustanovenia § l5 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, ustanovenia § 6 ods. 1 zákona v spojení s ustanovením § 4 ods. 3 písm. i) zákona č. 369/1990 Zb. o obecnom zriadení v znení neskorších predpisov a čl. 29 ods. 1 písm. a) Štatútu hlavného mesta Slovenskej republiky Bratislavy v znení jeho neskorších dodatkov, sa uznieslo na tomto všeobecne záväznom nariadení.

**Čl. I**

Všeobecne záväzné nariadenie mestskej časti Bratislava-Nové Mesto č. 2/2017 zo dňa 14.02.2017, ktorým sa určujú pravidlá času predaja v obchode a času prevádzky služieb v mestskej časti Bratislava-Nové Mesto (ďalej len „nariadenie“) sa mení a dopĺňa takto:

(1) V § 3 ods. 1 bod III. kategória – prevádzky s pohostinskou činnosťou, podbod 2 sa zrušuje a nahrádza sa znením:

„2. prevádzky umiestnené v nebytových budovách a prevádzky v bytových budovách, nad ktorými sa nachádza min. 1 nadzemné podlažie s nebytovými priestormi:

Pondelok – Nedeľa od 08.00 hod. do 06.00 hod.“

(2) V § 3 ods. 1 bod III. kategória – prevádzky s pohostinskou činnosťou, sa dopĺňa nový bod 4., ktorý znie:

„4. prevádzky s pohostinskou činnosťou typu „Mc Drive“ s okienkom na výdaj stravy

 priamo na ulicu:

 Pondelok – Nedeľa od 00.00 hod. do 24.00 hod.“

(3) V § 4 ods. 1 bod V. kategória – prevádzky športovo – zábavno – oddychového zamerania,

 podbod 2 sa zrušuje a nahrádza sa znením:

„2. ostatné prevádzky:

 Nedeľa – Štvrtok od 06.00 hod. do 24.00 hod.

 Piatok – Sobota od 06.00 hod. do 02.00 hod.“

**Čl. II**

Všeobecne záväzné nariadenie bolo schválené Miestnym zastupiteľstvom mestskej časti Bratislava-Nové Mesto dňa 30.06.2017 uznesením číslo 30/05 a účinnosť nadobúda pätnástym dňom od vyvesenie na úradných tabuliach.

Bratislava 30.06.2017

 Mgr. Rudolf Kusý

 starosta